Številka: 1100-29/2023/1

Datum: 7. 6. 2023

**ZADEVA: JAVNA OBJAVA PROSTEGA DELOVNEGA MESTA ZA NEDOLOČEN ČAS**

Na podlagi 56. člena in 7. odstavka 57. člena Zakona o javnih uslužbencih (Uradni list RS, št. 56/02 in kasnejše spremembe) in 25. člena Zakona o delovnih razmerjih (Uradni list RS, št. 21/2013 in kasnejše spremembe)

**STROKOVNI SODELAVEC VII/2-II v Službi za odnose z javnostmi in promocijo, šifra DM: 562**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje(prejšnje)/visokošolska strokovna izobrazba(prejšnja) oz. najmanj visokošolsko strokovno izobraževanje(prva bolonjska stopnja)/visokošolska strokovna izobrazba (prva bolonjska stopnja) oz. najmanj visokošolsko univerzitetno izobraževanje(prva bolonjska stopnja)/visokošolska univerzitetna izobrazba(prva bolonjska stopnja);
* najmanj 3 leta delovnih izkušenj;
* osnovna raven znanja angleškega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovne naloge:

- zbiranje, urejanje in priprava podatkov za oblikovanje zahtevnejših gradiv,- izvajanje zahtevnih strokovnih nalog na delovnem področju,- sodelovanje pri izvedbi postopkov, pripravi gradiva in vodenje potrebnih evidenc,- izvajanje nadzora nad pravilnim in pravočasnim izvajanjem pogodbenih obveznosti,- opravljanje drugih nalog podobne zahtevnosti.

Prednost pri izbiri bodo imeli kandidati z izkušnjami s področja arhitekture, grafičnega oblikovanja in postavitve razstavnih prostorov:

- dobro poznavanje in samostojna uporaba programov za namen priprave digitalne in tiskane grafične produkcije – uporaba programskih orodij za tovrstno delo, kot so Adobe InDesign, Adobe Illustrator in Adobe Photoshop;

- zaželene izkušnje na področju priprave in grafičnega oblikovanja raznih gradiv, strokovnih brošur, promocijskih letakov in oglasnih sporočil (priložiti vsaj en primer tovrstnega projekta / izdelka);

- zaželene izkušnje pri oglaševalskih aktivnostih, v promocijskih kampanjah in drugih grafičnih projektih digitalnega komuniciranja (predstaviti vsaj en primer tovrstnega projekta);

- zaželene izkušnje pri sejemskih dogodkih, pripravah in postavitvah razstavnih prostorov (idejna zasnova in izvedba) – priložiti vsaj en primer tovrstnega projekta / dogodka.

Prijava na prosto delovno mesto mora biti obvezno pripravljena na obrazcu z oznako: Objava 15, ki je priloga tega razpisa z natančno izpolnjenimi vsemi rubrikami in podpisanimi izjavami.

Z izbranim kandidatom bo sklenjeno delovno razmerje za nedoločen čas z razveznim oziroma odložnim pogojem, da izbrani kandidat uspešno opravi poskusno delo v trajanju štirih mesecev.

Izbrani kandidat bo delo opravljal v prostorih Ministrstva za kmetijstvo, gozdarstvo in prehrano, na Dunajski cesti 22, v Ljubljani oz. v drugih prostorih, kjer Ministrstvo za kmetijstvo, gozdarstvo in prehrano opravlja svoje naloge.

Kandidat vloži prijavo v pisni obliki na obrazcu z oznako Objava 15, ki jo pošlje v zaprti ovojnici z označbo: "Objava 15 – strokovni sodelavec VII/2-II v Službi za odnose z javnostmi in promocijo«, na naslov: Ministrstvo za kmetijstvo, gozdarstvo in prehrano, Služba za kadrovske zadeve, Dunajska cesta 22, Ljubljana, in sicer v roku 8 dni po objavi na Zavodu RS za zaposlovanje in na osrednjem spletnem mestu državne uprave, portalu gov.si. Za pisno obliko prijave se šteje tudi elektronska oblika, poslana na elektronski naslov: gp.mkgp@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje osmih dneh po zaključenem postopku izbire.

Na osrednjem spletnem mestu državne uprave, portalu gov.si, bomo objavili obvestilo o končanem postopku javne objave.

Informacije o izvedbi postopka daje mag. Katarina Hočevar na tel. št: 01/478-9156 od 9. do 10. ure vsak delavnik.

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Irena Šinko

ministrica